b"\n_START_ARTICLE_\nPZL P.11\n_START_SECTION_\nHist\xc3\xb2ria operativa\n_START_PARAGRAPH_\nA l'esclat de la 2a Guerra Mundial l'1 de setembre de 1939, amb la invasi\xc3\xb3 de Pol\xc3\xb2nia, aquest pa\xc3\xads disposava de 109 PZL P.11c, 20 P.11a i 30 P.7a (un model anterior) en unitats de combat. 43 P.11c addicionals es trobaven a la reserva, ja que s'estaven reparant. Tan sols 1/3 part del P.11c comptaven amb l'armament complet de 4 metralladores, la resta nom\xc3\xa9s 2, i una proporci\xc3\xb3 encara menor disposaven de r\xc3\xa0dio._NEWLINE_Els avions estaven organitzats en 12 esquadrons, amb 10 avions cadascun. Aquests s'agrupaven de dos en dos (formant un grup o dywizjon en polon\xc3\xa8s). Dos grups defensaven Vars\xc3\xb2via mentre que 2 m\xc3\xa9s estaven repartits entre diferents posicions de l'ex\xc3\xa8rcit polon\xc3\xa8s. A part de les unitats de combat els altres avions P.11 disponibles, incloent-hi el prototip del P.11g, van ser utilitzats des de bases a\xc3\xa8ries improvisades._NEWLINE_Tot i la superioritat dels avions alemanys el pilots dels P.11 van aconseguir abatre'n un nombre considerable, incloent-hi caces, per\xc3\xb2 alhora patint unes p\xc3\xa8rdues pr\xc3\xb2pies molt elevades. El nombre exacte de vict\xc3\xb2ries no es pot certificar per\xc3\xb2 segons els registres de la Luftwaffe 285 avions alemanys es van perdre durant la invasi\xc3\xb3 de Pol\xc3\xb2nia. D'aquests 110 s'adjudiquen als P.11 mentre que els alemanys certifiquen haver destru\xc3\xaft 100 P.11.\n_START_SECTION_\nSupervivents\n_START_PARAGRAPH_\nL'\xc3\xbanic P.11 que es conserva actualment \xc3\xa9s un P.11c que es troba en l'exposici\xc3\xb3 al Museu Polon\xc3\xa8s de l'Aviaci\xc3\xb3 de Crac\xc3\xb2via."